CELEX: 32012R0156
Language: fi
Date: 2012-02-22 00:00:00
Title: Komission asetus (EU) N:o 156/2012, annettu 22 päivänä helmikuuta 2012 , tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla annetun neuvoston asetuksen (EY) N:o 44/2001 liitteiden I–IV muuttamisesta

23.2.2012   
            
            
               FI
            
            
               Euroopan unionin virallinen lehti
            
            
               L 50/3
            
         KOMISSION ASETUS (EU) N:o 156/2012,
   annettu 22 päivänä helmikuuta 2012,
   tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla annetun neuvoston asetuksen (EY) N:o 44/2001 liitteiden I–IV muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 22 päivänä joulukuuta 2000 annetun neuvoston asetuksen (EY) N:o 44/2001 (1) ja erityisesti sen 74 artiklan 1 kohdan,
   sekä katsoo seuraavaa:
   
               (1)
            
            
               Asetuksen (EY) N:o 44/2001 liitteessä I luetellaan asetuksen 3 artiklan 2 kohdassa ja 4 artiklan 2 kohdassa tarkoitetut kansalliset toimivaltasäännökset. Liite II sisältää luettelot tuomioistuimista tai toimivaltaisista viranomaisista, jotka ovat jäsenvaltioissa toimivaltaisia käsittelemään hakemuksia tuomion julistamisesta täytäntöönpanokelpoiseksi. Liitteessä III luetellaan tuomioistuimet, joille täytäntöönpanokelpoiseksi julistamisesta annettuja päätöksiä koskevat muutoksenhakemukset on osoitettava, ja liitteessä IV luetellaan tällaisiin päätöksiin kohdistuvat lopulliset muutoksenhakumenettelyt.
            
         
               (2)
            
            
               Asetuksen (EY) N:o 44/2001 liitteitä I, II ja III on muutettu useaan kertaan, viimeksi komission asetuksella (EU) N:o 416/2010 (2) kansallisten toimivaltasäännösten ja tuomioistuinten tai toimivaltaisten viranomaisten luetteloiden päivittämiseksi.
            
         
               (3)
            
            
               Jäsenvaltiot ovat ilmoittaneet komissiolle liitteissä I, II ja IV oleviin luetteloihin tehtävistä lisämuutoksista. Lisäksi liitteissä III ja IV oleva Islantia koskeva kohta olisi poistettava, sillä Islanti ei ole jäsenvaltio. Tämän vuoksi on aiheellista julkaista koonnetut toisinnot näihin liitteisiin sisältyvistä luetteloista.
            
         
               (4)
            
            
               Tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla tehdyn Euroopan yhteisön ja Tanskan kuningaskunnan välisen sopimuksen (3) 2 artiklan mukaisesti tätä asetusta olisi kansainvälisen oikeuden mukaan sovellettava Euroopan unionin ja Tanskan välisiin suhteisiin.
            
         
               (5)
            
            
               Kyseisen sopimuksen 2 artiklan 2 kohdan g–j alakohdan mukaisesti Tanskaa koskevat kohdat olisi sisällytettävä liitteisiin I–IV.
            
         
               (6)
            
            
               Asetusta (EY) N:o 44/2001 olisi sen vuoksi muutettava,
            
         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EY) N:o 44/2001 liitteet I–IV tämän asetuksen liitteellä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan jäsenvaltioissa perussopimusten mukaisesti.
      Tehty Brysselissä 22 päivänä helmikuuta 2012.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EYVL L 12, 16.1.2001, s. 1.
   
      (2)  EUVL L 119, 13.5.2010, s. 7.
   
      (3)  EUVL L 299, 16.11.2005, s. 62.
   
      LIITE
      ”
            LIITE I
            
               Asetuksen 3 artiklan 2 kohdassa ja 4 artiklan 2 kohdassa tarkoitetut kansalliset toimivaltasäännökset
            
            —   Belgiassa: kansainvälisestä yksityisoikeudesta 16 päivänä heinäkuuta 2004 annetun lain 5–14 pykälä,
            —   Bulgariassa: kansainvälistä yksityisoikeutta koskevan lain 4 artiklan 1 kohdan 2 alakohta,
            —   Tšekissä: riita-asioiden oikeudenkäyntilain nro 99/1963 Sb. (občanský soudní řád), sellaisena kuin se on muutettuna, 86 pykälä,
            —   Tanskassa: oikeudenkäymiskaaren (lov om rettens pleje) 246 pykälän 2 ja 3 momentti,
            —   Saksassa: riita-asioiden oikeudenkäyntilain (Zivilprozeßordnung) 23 pykälä,
            —   Virossa: riita-asioiden oikeudenkäyntilain (tsiviilkohtumenetluse seadustik) 86 artikla,
            —   Kreikassa: riita-asioiden oikeudenkäyntilain (Κώδικας Πολιτικής Δικονομίας) 40 pykälä,
            —   Ranskassa: siviililain (Code civil) 14 ja 15 pykälä,
            —   Irlannissa: säännöt, joiden mukaan tuomioistuin on toimivaltainen sillä perusteella, että haastehakemus tai muu vastaava asiakirja on annettu vastaajalle tiedoksi hänen oleskellessaan tilapäisesti Irlannissa,
            —   Italiassa: 31 päivänä toukokuuta 1995 annetun lain nro 218 3 ja 4 pykälä,
            —   Kyproksessa: tuomioistuimista vuonna 1960 annetun lain nro 14, sellaisena kuin se on muutettuna, 21 pykälän 2 momentti,
            —   Latviassa: siviiliprosessilain (Civilprocesa likums) 27 pykälä ja 28 pykälän 3, 5, 6 ja 9 momentti,
            —   Liettuassa: riita-asioiden oikeudenkäyntilain (Civilinio proceso kodeksas) 31 pykälä,
            —   Luxemburgissa: siviililain (Code civil) 14 ja 15 pykälä,
            —   Unkarissa: kansainvälisestä yksityisoikeudesta vuonna 1979 annetun säädöksen nro 13 (A nemzetközi magánjogról szóló 1979. évi 13. törvényerejű rendelet) 57 pykälä,
            —   Maltassa: riita-asioiden oikeudenkäyntijärjestystä koskevan lain (12 luku) (Kodiċi ta’ Organizzazzjoni u Proċedura Ċivili – Kap. 12) 742, 743 ja 744 pykälä sekä kauppalain (13 luku) (Kodiċi tal-kummerċ – Kap. 13) 549 pykälä,
            —   Itävallassa: tuomioistuimen toimivaltaa koskevan lain (Jurisdiktionsnorm) 99 pykälä,
            —   Puolassa: riita-asioiden oikeudenkäyntilain (Kodeks postępowania cywilnego) 1103 artiklan 4 kohta,
            —   Portugalissa: riita-asioiden oikeudenkäyntilain (Código de Processo Civil) 65 artiklan 1 kohdan b alakohta siltä osin kuin se voi käsittää kohtuuttomia (eksorbitantteja) toimivaltaperusteita, kuten sen paikkakunnan tuomioistuimet, missä sivuliike, agentuuri tai muu toimipaikka sijaitsee (jos se sijaitsee Portugalissa), kun keskushallinto (jos se sijaitsee ulkomailla) on se osapuoli, jolle haaste on annettu tiedoksi, sekä työasioiden oikeudenkäyntilain (Código de Processo do Trabalho) 10 artikla siltä osin kuin se voi käsittää kohtuuttomia toimivaltaperusteita, kuten sen paikkakunnan tuomioistuimet, missä kantajan kotipaikka on, yksittäisiin työsopimuksiin liittyvissä menettelyissä, kun työntekijä on nostanut kanteen työnantajaa vastaan,
            —   Romaniassa: kansainvälisen yksityisoikeuden alaan kuuluvista oikeussuhteista annetun lain nro 105/1992 148–157 pykälä,
            —   Sloveniassa: kansainvälisestä yksityisoikeudesta ja oikeudenkäynnistä annetun lain (Zakon o mednarodnem zasebnem pravu in postopku) 48 pykälän 2 momentti yhdessä riita-asioiden oikeudenkäyntilain (Zakon o pravdnem postopku) 47 pykälän 2 momentin kanssa ja kansainvälisestä yksityisoikeudesta ja oikeudenkäynnistä annetun lain (Zakon o mednarodnem zasebnem pravu in postopku) 58 pykälä yhdessä riita-asioiden oikeudenkäyntilain (Zakon o pravdnem postopku) 59 pykälän kanssa,
            —   Slovakiassa: kansainvälisestä yksityisoikeudesta ja siihen liittyvistä oikeudenkäyntimenettelyn säännöistä annetun lain nro 97/1963 37–37 e pykälä,
            —   Suomessa: oikeudenkäymiskaaren/rättegångsbalkenin 10 luvun 18 pykälän ensimmäisen momentin 1 ja 2 kohta,
            —   Ruotsissa: oikeudenkäymiskaaren (rättegångsbalken) 10 luvun 3 pykälän ensimmäisen kappaleen ensimmäinen virke,
            —   Yhdistyneessä kuningaskunnassa: säännökset, joiden mukaan tuomioistuin on toimivaltainen sillä perusteella, ettäa)haastehakemus tai muu vastaava asiakirja on annettu tiedoksi vastaajalle hänen oleskellessaan tilapäisesti Yhdistyneessä kuningaskunnassa; taib)vastaajalla on omaisuutta Yhdistyneessä kuningaskunnassa; taic)Yhdistyneessä kuningaskunnassa olevaa omaisuutta on kantajan pyynnöstä takavarikoitu.
         
            LIITE II
            Asetuksen 39 artiklassa tarkoitettu hakemus on osoitettava seuraaville tuomioistuimille tai toimivaltaisille viranomaisille:
            
                        —
                     
                     
                        Belgiassa tribunal de première instance tai rechtbank van eerste aanleg tai erstinstanzliches Gericht,
                     
                  
                        —
                     
                     
                        Bulgariassa окръжния съд,
                     
                  
                        —
                     
                     
                        Tšekissä okresní soud tai soudní exekutor,
                     
                  
                        —
                     
                     
                        Tanskassa byret
                        
                     
                  
                        —
                     
                     
                        Saksassa
                        
                                    a)
                                 
                                 
                                    
                                       Landgerichtin osaston puheenjohtaja,
                                 
                              
                                    b)
                                 
                                 
                                    virallisten asiakirjojen täytäntöönpanokelpoisiksi julistamista koskevassa hakemusmenettelyssä notaari,
                                 
                              
                  
                        —
                     
                     
                        Virossa maakohus (alueellinen alioikeus),
                     
                  
                        —
                     
                     
                        Kreikassa Μονομελές Πρωτοδικείο,
                     
                  
                        —
                     
                     
                        Espanjassa Juzgado de Primera Instancia,
                     
                  
                        —
                     
                     
                        Ranskassa
                        
                                    a)
                                 
                                 
                                    
                                       tribunal de grande instancen pääkirjaaja,
                                 
                              
                                    b)
                                 
                                 
                                    departementin notaarien kamarin (chambre départementale des notaires) puheenjohtaja, kun hakemus koskee notaarin antaman virallisen asiakirjan täytäntöönpanokelpoiseksi julistamista,
                                 
                              
                  
                        —
                     
                     
                        Irlannissa High Court,
                     
                  
                        —
                     
                     
                        Italiassa corte d’appello,
                     
                  
                        —
                     
                     
                        Kyproksessa Επαρχιακό Δικαστήριο tai, jos tuomio koskee elatusapua, Οικογενειακό Δικαστήριο,
                     
                  
                        —
                     
                     
                        Latviassa rajona (pilsētas) tiesa,
                     
                  
                        —
                     
                     
                        Liettuassa Lietuvos apeliacinis teismas,
                     
                  
                        —
                     
                     
                        Luxemburgissa tribunal d’arrondissementin puheenjohtaja,
                     
                  
                        —
                     
                     
                        Unkarissa megyei bíróság székhelyén működő helyi bíróság ja Budapestissä Budai Központi Kerületi Bíróság,
                     
                  
                        —
                     
                     
                        Maltassa Prim’ Awla tal-Qorti Ċivili tai Qorti tal-Maġistrati ta’ Għawdex fil-ġurisdizzjoni superjuri tagħha tai, jos tuomio koskee elatusapua, Reġistratur tal-Qorti, jolle hakemus toimitetaan Ministru responsabbli għall-Ġustizzjan välityksellä,
                     
                  
                        —
                     
                     
                        Alankomaissa voorzieningenrechter van de rechtbank,
                     
                  
                        —
                     
                     
                        Itävallassa Bezirksgericht,
                     
                  
                        —
                     
                     
                        Puolassa sąd okręgowy,
                     
                  
                        —
                     
                     
                        Portugalissa Tribunal de Comarca,
                     
                  
                        —
                     
                     
                        Romaniassa Tribunal,
                     
                  
                        —
                     
                     
                        Sloveniassa okrožno sodišče,
                     
                  
                        —
                     
                     
                        Slovakiassa okresný súd,
                     
                  
                        —
                     
                     
                        Suomessa käräjäoikeus/tingsrätt,
                     
                  
                        —
                     
                     
                        Ruotsissa Svea hovrätt,
                     
                  
                        —
                     
                     
                        Yhdistyneessä kuningaskunnassa:
                        
                                    a)
                                 
                                 
                                    Englannissa ja Walesissa High Court of Justice tai, jos kyseessä on elatusaputuomio, Magistrates’ Court, jonne hakemus toimitetaan Secretary of Staten välityksellä,
                                 
                              
                                    b)
                                 
                                 
                                    Skotlannissa Court of Session tai, jos kyseessä on elatusaputuomio, Sheriff Court, jonne hakemus toimitetaan Skotlannin ministerien välityksellä,
                                 
                              
                                    c)
                                 
                                 
                                    Pohjois-Irlannissa High Court of Justice tai, jos kyseessä on elatusaputuomio, Magistrates’ Court, jonne hakemus toimitetaan oikeusministeriön välityksellä,
                                 
                              
                                    d)
                                 
                                 
                                    Gibraltarissa Supreme Court of Gibraltar tai, jos kyseessä on elatusaputuomio, Magistrates’ Court, jonne hakemus toimitetaan Attorney General of Gibraltarin välityksellä.
                                 
                              
                  
         
            LIITE III
            Asetuksen 43 artiklan 2 kohdassa tarkoitetut muutoksenhakemukset on osoitettava seuraaville jäsenvaltioiden tuomioistuimille:
            
                        —
                     
                     
                        Belgiassa
                        
                                    a)
                                 
                                 
                                    vastaajan hakiessa muutosta tribunal de première instance tai rechtbank van eerste aanleg tai erstinstanzliches Gericht,
                                 
                              
                                    b)
                                 
                                 
                                    hakijan hakiessa muutosta cour d’appel tai hof van beroep,
                                 
                              
                  
                        —
                     
                     
                        Bulgariassa Апелативен съд – София,
                     
                  
                        —
                     
                     
                        Tšekissä muutoksenhakutuomioistuin alioikeuden välityksellä,
                     
                  
                        —
                     
                     
                        Tanskassa landsret,
                     
                  
                        —
                     
                     
                        Saksassa Oberlandesgericht,
                     
                  
                        —
                     
                     
                        Virossa ringkonnakohus,
                     
                  
                        —
                     
                     
                        Kreikassa Εφετείο,
                     
                  
                        —
                     
                     
                        Espanjassa se Juzgado de Primera Instancia, joka antoi muutoksenhaun kohteena olevan päätöksen; muutoksenhaun käsittelee Audiencia Provincial,
                     
                  
                        —
                     
                     
                        Ranskassa
                        
                                    a)
                                 
                                 
                                    
                                       cour d’appel, kun kyseessä on myönteinen päätös,
                                 
                              
                                    b)
                                 
                                 
                                    
                                       tribunal de grande instancen puheenjohtaja, kun kyseessä on kielteinen päätös,
                                 
                              
                  
                        —
                     
                     
                        Irlannissa High Court,
                     
                  
                        —
                     
                     
                        Italiassa corte d’appello,
                     
                  
                        —
                     
                     
                        Kyproksessa Επαρχιακό Δικαστήριο tai, jos tuomio koskee elatusapua, Οικογενειακό Δικαστήριο,
                     
                  
                        —
                     
                     
                        Latviassa Apgabaltiesa, rajona (pilsētas) tiesan välityksellä,
                     
                  
                        —
                     
                     
                        Liettuassa Lietuvos apeliacinis teismas,
                     
                  
                        —
                     
                     
                        Luxemburgissa Cour supérieure de justice sen toimiessa riita-asioiden muutoksenhakutuomioistuimena,
                     
                  
                        —
                     
                     
                        Unkarissa alueellisen tuomioistuimen sijaintipaikan alioikeus (Budapestissa Budai Központi Kerületi Bíróság); muutoksenhaun käsittelee alueellinen tuomioistuin (Budapestissa Fővárosi Bíróság),
                     
                  
                        —
                     
                     
                        Maltassa Qorti ta’ l-Appell muutoksenhakua koskevalla menettelyllä, josta on säädetty Kodiċi ta’ Organizzazzjoni u Proċedura Ċivilin 12 luvussa, tai, jos kyse on ċitazzjoni-menettelyssä annetusta elatusapua koskevasta tuomiosta, Prim’ Awla tal-Qorti Ċivili tai Qorti tal-Maġistrati ta’ Għawdex fil-ġurisdizzjoni superjuri tagħha,
                     
                  
                        —
                     
                     
                        Alankomaissa rechtbank,
                     
                  
                        —
                     
                     
                        Itävallassa Landesgericht, Bezirksgerichtin välityksellä,
                     
                  
                        —
                     
                     
                        Puolassa sąd apelacyjny, sąd okręgowyn välityksellä,
                     
                  
                        —
                     
                     
                        Portugalissa Tribunal da Relação on toimivaltainen tuomioistuin. Voimassa olevan kansallisen lainsäädännön mukaan muutoksenhaku tapahtuu osoittamalla hakemus tuomioistuimelle, joka on tehnyt muutoksenhaun kohteena olevan päätöksen,
                     
                  
                        —
                     
                     
                        Romaniassa Curte de Apel,
                     
                  
                        —
                     
                     
                        Sloveniassa okrožno sodišče,
                     
                  
                        —
                     
                     
                        Slovakiassa muutoksenhakutuomioistuin sen alioikeuden välityksellä, jonka päätökseen haetaan muutosta,
                     
                  
                        —
                     
                     
                        Suomessa hovioikeus/hovrätt,
                     
                  
                        —
                     
                     
                        Ruotsissa Svea hovrätt,
                     
                  
                        —
                     
                     
                        Yhdistyneessä kuningaskunnassa
                        
                                    a)
                                 
                                 
                                    Englannissa ja Walesissa High Court of Justice tai, jos kyseessä on elatusaputuomio, Magistrates’ Court,
                                 
                              
                                    b)
                                 
                                 
                                    Skotlannissa Court of Session tai, jos kyseessä on elatusaputuomio, Sheriff Court;
                                 
                              
                                    c)
                                 
                                 
                                    Pohjois-Irlannissa High Court of Justice tai, jos kyseessä on elatusaputuomio, Magistrates’ Court;
                                 
                              
                                    d)
                                 
                                 
                                    Gibraltarissa Supreme Court of Gibraltar tai, jos kyseessä on elatusaputuomio, Magistrates’ Court.
                                 
                              
                  
         
            LIITE IV
            Asetuksen 44 artiklassa tarkoitetun muutoksenhaun johdosta annettuun päätökseen voidaan hakea muutosta seuraavasti:
            
                        —
                     
                     
                        Belgiassa, Kreikassa, Espanjassa, Ranskassa, Italiassa, Luxemburgissa ja Alankomaissa kassaatiovalituksella,
                     
                  
                        —
                     
                     
                        Bulgariassa обжалване пред Върховния касационен съд:lla,
                     
                  
                        —
                     
                     
                        Tšekissä dovolánílla ja žaloba pro zmatečnostilla,
                     
                  
                        —
                     
                     
                        Tanskassa valittamalla Højesteretille Procesbevillingsnævnetin luvalla,
                     
                  
                        —
                     
                     
                        Saksassa Rechtsbeschwerdellä,
                     
                  
                        —
                     
                     
                        Virossa kassatsioonikaebusilla,
                     
                  
                        —
                     
                     
                        Irlannissa oikeuskysymykseen rajoittuvalla valituksella Supreme Courtille,
                     
                  
                        —
                     
                     
                        Kyproksessa valittamalla korkeimpaan oikeuteen,
                     
                  
                        —
                     
                     
                        Latviassa kassaatiovalituksella Augstākās tiesas Senātsiin Apgabaltiesan välityksellä,
                     
                  
                        —
                     
                     
                        Liettuassa kassaatiovalituksella Lietuvos Aukščiausiasis Teismasiin,
                     
                  
                        —
                     
                     
                        Unkarissa felülvizsgálati kérelemilla,
                     
                  
                        —
                     
                     
                        Maltassa muutosta ei voi hakea miltään muulta tuomioistuimelta; jos tuomio koskee elatusapua, Qorti ta’ l-Appell muutoksenhakumenettelyllä, josta on säädetty kodiċi ta’ Organizzazzjoni u Procedura Ċivili – Kap 12:ssa,
                     
                  
                        —
                     
                     
                        Itävallassa Revisionsrekursilla,
                     
                  
                        —
                     
                     
                        Puolassa skarga kasacyjnalla,
                     
                  
                        —
                     
                     
                        Portugalissa oikeuskysymykseen rajoittuvalla muutoksenhakupyynnöllä,
                     
                  
                        —
                     
                     
                        Romaniassa contestatie in anularella tai revizuirella,
                     
                  
                        —
                     
                     
                        Sloveniassa esittämällä muutoksenhakupyyntö Vrhovno sodišče Republike Slovenijelle,
                     
                  
                        —
                     
                     
                        Slovakiassa dovolaniella,
                     
                  
                        —
                     
                     
                        Suomessa valittamalla korkeimpaan oikeuteen/genom besvär hos högsta domstolen,
                     
                  
                        —
                     
                     
                        Ruotsissa valittamalla Högsta domstoleniin,
                     
                  
                        —
                     
                     
                        Yhdistyneessä kuningaskunnassa yhdellä ainoalla oikeuskysymykseen rajoittuvalla muutoksenhakupyynnöllä.
                     
                  ”